L'AJUNTAMENT D'ALAQUÀS I CAIXA POPULAR ULTIMEN EL CONVENI DE COL·LABORACIÓ PER A OFERIR FORMACIÓ ESPECÍFICA EN EDUCACIÓ FINANCERA I EN L'ÚS DE LA BANCA DIGITAL ALS COL·LECTIUS MÉS VULNERABLES
02/03/2022

# L'AJUNTAMENT D'ALAQUÀS I CAIXA POPULAR ULTIMEN EL CONVENI DE COL·LABORACIÓ PER A OFERIR FORMACIÓ ESPECÍFICA EN EDUCACIÓ FINANCERA I EN L'ÚS DE LA BANCA DIGITAL ALS COL·LECTIUS MÉS VULNERABLES

*   02/03/2022
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=20385

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20385%2F0&title=Ajuntament%20d%27Alaqu%C3%A0s.%20Premsa.L%27AJUNTAMENT%20D%27ALAQU%C3%80S%20I%20CAIXA%20POPULAR%20ULTIMEN%20EL%20CONVENI%20DE%20COL%C2%B7LABORACI%C3%93%20PER%20A%20OFERIR%20FORMACI%C3%93%20ESPEC%C3%8DFICA%20EN%20EDUCACI%C3%93%20FINANCERA%20I%20EN%20L%27%C3%9AS%20DE%20LA%20BANCA%20DIGITAL%20ALS%20COL%C2%B7LECTIUS%20M%C3%89S%20VULNERABLES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20385/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20385/02032022img_0963_Form_4.jpg)](https://www.alaquas.org/ficheros/documentos/2022/2/20385/02032022img_0963_Form_10.jpg "<a href='https://www.alaquas.org/ficheros/documentos/2022/2/20385/02032022img_0963_Form_10.jpg' target=_blank><i class='fa fa-external-link' aria-hidden='true'></i>.L'AJUNTAMENT D'ALAQUÀS I CAIXA POPULAR ULTIMEN EL CONVENI DE COL·LABORACIÓ PER A OFERIR FORMACIÓ ESPECÍFICA EN EDUCACIÓ FINANCERA I EN L'ÚS DE LA BANCA DIGITAL ALS COL·LECTIUS MÉS VULNERABLES</a>")

L'Alcalde d'Alaquàs, Toni Saura i el Director de l'Oficina Caixa Popular d'Alaquàs i responsable del segment \`Persones Majors', Pep Cuenca, es reuneixen per a ultimar els detalles d'un conveni de col·laboració

L’Alcalde d’Alaquàs, Toni Saura i el Director de l’Oficina Caixa Popular d’Alaquàs i responsable del segment ‘Persones Majors”, Pep Cuenca, es van reunir ahir dimarts 1 de març per a ultimar els detalls d’un conveni de col·laboració a través del qual l’Ajuntament d’Alaquàs i l’entitat bancària oferiran formació específica en educació financera i en l’ús de la banca digital als col·lectius més vulnerables.En la reunió van estar presents també la Regidora de Benestar Social, Elena Solís i la Regidora de Comerç, Sandra Conde.

A través d’aquest conveni s’oferiran sessions formatives presencials a les persones que ho necessiten, principalment als col·lectius més vulnerables com és el de les persones majors o amb diversitat funcional, per tal d’ajudar-los a resoldre dubtes i ensenyar-los el funcionament de determinades operacions o transaccions que es poden realitzar a través de la banca digital.

L’objectiu d’aquesta acció respon al compromís assumit tant per l’Ajuntament d’Alaquàs com per part de Caixa Popular per oferir un tracte i una atenció personalitzada a totes les persones i ajudar-los a adaptar-se en la mesura del possible als nous reptes digitals.

Per a Caixa Popular \`\`cada client decideix quan i de quina manera vol relacionar-se amb l’entitat, sense estipular franges horàries per a fer transaccions o altres operacions determinades´´. Per això, Caixa Popular, \`\`complint amb el compromís de fa més de 40 anys per oferir un tracte personalitzat, ofereix una atenció personalitzada i presencial amb l’horari més extens: de dilluns a divendres de 8.30 h a 14.30 h i a les vesprades de dilluns a dijous des de les 16 h fins a les 18 h. Per a qualsevol tipus de gestió, inclosa l'atenció per caixa´´.